CELEX: 31974R3254
Language: el
Date: 1974-12-17 00:00:00
Title: Κανονισμός (ΕΟΚ) αριθ. 3254/74 του Συμβουλίου της 17ης Δεκεμβρίου 1974 περί εφαρμογής του κανονισμού (ΕΟΚ) αριθ. 1055/72 «περί ανακοινώσεως στην Επιτροπή των εισαγωγών υδρογονανθράκων, για προϊόντα πετρελαίου των κλάσεων 27.10 Α, Β Γ Ι και Γ ΙΙ του Κοινού Δασμολογίου»

Avis juridique important

|

31974R3254

Κανονισμός (ΕΟΚ) αριθ. 3254/74 του Συμβουλίου της 17ης Δεκεμβρίου 1974 περί εφαρμογής του κανονισμού (ΕΟΚ) αριθ. 1055/72 «περί ανακοινώσεως στην Επιτροπή των εισαγωγών υδρογονανθράκων, για προϊόντα πετρελαίου των κλάσεων 27.10 Α, Β Γ Ι και Γ ΙΙ του Κοινού Δασμολογίου»  

Επίσημη Εφημερίδα αριθ. L 349 της 28/12/1974 σ. 0001 - 0002 Φινλανδική ειδική έκδοση: Κεφάλαιο 12 τόμος 1 σ. 0065  Ελληνική ειδική έκδοση: Κεφάλαιο 12 τόμος 1 σ. 0073  Σουηδική ειδική έκδοση: Κεφάλαιο 12 τόμος 1 σ. 0065  Ισπανική ειδική έκδοση: Κεφάλαιο 12 τόμος 2 σ. 0029  Πορτογαλική ειδική έκδοση : Κεφάλαιο 12 τόμος 2 σ. 0029 

ΚΑΝΟΝΙΣΜΟΣ (ΕΟΚ) αριθ. 3254/74 ΤΟΥ ΣΥΜΒΟΥΛΙΟΥ της 17ης Δεκεμβρίου 1974 περί εφαρμογής του κανονισμού (ΕΟΚ) αριθ. 1055/72 "περί ανακοινώσεως στην Επιτροπή των εισαγωγών υδρογονανθράκων, για προϊόντα πετρελαίου των κλάσεων 27.10 Α, Β, Γ I και Γ II  του κοινού δασμολογίου"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητας, και ιδίως τα άρθρα 5 και 213,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι ο σχηματισμός μιας συνολικής εικόνας για τον εφοδιασμό της Κοινότητας σε υδρογονάνθρακες αποτελεί βασικό στοιχείο της κοινοτικής ενεργειακής πολιτικής- ότι ο κανονισμός (ΕΟΚ) αριθ. 1055/72 (1) εφαρμόζεται μόνον όσον αφορά την ανακοίνωση στην Επιτροπή των εισαγωγών αργού πετρελαίου και φυσικού αερίου- ότι είναι απαραίτητη η συμπλήρωση των πληροφοριών τις οποίες διαθέτει η Κοινότητα και ότι για το σκοπό αυτό, οι σχετικές ανακοινώσεις που προβλέπονται από τον κανονισμό (ΕΟΚ) αριθ. 1055/72 πρέπει να επεκταθούν και στα προϊόντα πετρελαίου των κλάσεων  27.10 Α, Β, Γ I και Γ II του κοινού δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η προβλεπόμενη στο άρθρο 1 του κανονισμού (ΕΟΚ) αριθ. 1055/72 υποχρέωση των Κρατών μελών να ανακοινώνουν στην Επιτροπή τις εισαγωγές υδρογονανθράκων, εκτείνεται στα προϊόντα πετρελαίου των κλάσεων 27.10 Α, Β, Γ I και Γ II του κοινού δασμολογίου  και εφαρμόζεται σύμφωνα με τους κανόνες που προβλέπονται στον προαναφερθέντα κανονισμό και με τον τρόπο που καθορίζεται στο παράρτημα A του παρόντος κανονισμού.   Άρθρο 2  Η υποχρέωση του άρθρου 2 του κανονισμού (ΕΟΚ) αριθ. 1055/72 εφαρμόζεται, όσον αφορά τα προϊόντα του άρθρου 1 του παρόντος κανονισμού, για τα πρόσωπα ή τις επιχειρήσεις τα οποία έχουν εισάγει ή προτίθενται να εισάγουν στην Κοινότητα ποσότητα ίση  ή μεγαλύτερη των 100 000 τόννων ετησίως από τα προϊόντα που περιλαμβάνονται στις κλάσεις του κοινού δασμολογίου που αναφέρονται στο ανωτέρω άρθρο 1 και σύμφωνα με τον τρόπο που καθορίζεται στο παράρτημα B του παρόντος κανονισμού.   Άρθρο 3  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει έμμεσα σε κάθε Κράτος μέλος.  Έγινε στις Βρυξέλλες, στις 17 Δεκεμβρίου 1974.  Για το Συμβούλιο Ο Πρόεδρος M. d'ORNANO  (1) ΕΕ αριθ. Ν 120 της 25. 5. 1972, σ. 3.      ΠΑΡΑΡΤΗΜΑ A   Ανακοινώσεις των Κρατών μελών προς την Επιτροπή  Οι ανακοινώσεις αυτές θα περιλαμβάνουν τα εξής στοιχεία:  A. Για τις εισαγωγές που πραγματοποιήθηκαν κατά την διάρκεια του εξαμήνου που προηγείται της υποβολής της δηλώσεως:  το σύνολο των στοιχείων που συνέλεξαν οι κυβερνήσεις από πρόσωπα ή επιχειρήσεις, συμπεριλαμβανομένων των ονομάτων και της έδρας αυτών των προσώπων ή των επιχειρήσεων- B. Για τις εισαγωγές που προβλέπονται για το έτος που ακολουθεί την υποβολή της δηλώσεως:  1. Ποιότητα και είδος των εισαγομένων προϊόντων πετρελαίου, σύμφωνα με το κοινό δασμολόγιο, συμπεριλαμβανομένης της περιεκτικότητας σε θείο (% κατά βάρος), εφόσον η τελευταία αυτή πληροφορία είναι διαθέσιμη.  2. Προβλεπόμενη ποσότητα για κάθε προϊόν, σε χιλιάδες μετρικούς τόννους.  3. Χώρα διυλίσεως των προϊόντων πετρελαίου, που θα εισαχθούν.  4. Ποσοστό των προμηθειών που πραγματοποιούνται βάσει συμβάσεων διαρκείας ανώτερης από ένα έτος.       ΠΑΡΑΡΤΗΜΑ B   Ανακοινώσεις προσώπων και επιχειρήσεων προς τα Κράτη μέλη  Οι ανακοινώσεις αυτές θα περιλαμβάνουν τα εξής στοιχεία:  I. Για τις εισαγωγές που πραγματοποιήθηκαν κατά τη διάρκεια του εξαμήνου που προηγείται της υποβολής της δηλώσεως:  1. Όνομα και έδρα του εισαγωγέως ή της εισαγωγικής επιχειρήσεως.  2. Ποιότητα και είδος των εισαγομένων προϊόντων σύμφωνα με το κοινό δασμολόγιο, συμπεριλαμβανομένης της περιεκτικότητας σε θείο (% κατά βάρος), εφόσον η τελευταία αυτή πληροφορία είναι διαθέσιμη.  3. Προβλεπόμενη ποσότητα για κάθε προϊόν, σε χιλιάδες μετρικούς τόννους.  4. Χώρα διυλίσεως των εισαχθέντων προϊόντων πετρελαίου.  5. Όνομα και έδρα των συμβαλλομένων.  6. Για όλες τις εισαγωγές που πραγματοποιούνται βάσει συμβάσεων παραδόσεως διαρκείας ανώτερης από ένα έτος:  ι) διάρκεια της συμβάσεως- ιι) ημερομηνία λήξεως- ιιι) ποσότητα ανά χώρα διυλίσεως των προϊόντων πετρελαίου.  II. Για όλες τις εισαγωγές που προβλέπονται για το έτος που ακολουθεί την υποβολή της δηλώσεως:  1. Όνομα και έδρα του εισαγωγέως ή της εισαγωγικής επιχειρήσεως.  2. Ποιότητα και είδος των εισαγομένων προϊόντων σύμφωνα με το κοινό δασμολόγιο, συμπεριλαμβανομένης της περιεκτικότητας σε θείο (% κατά βάρος), εφόσον η τελευταία αυτή πληροφορία είναι διαθέσιμη.  3. Προβλεπόμενη ποσότητα για κάθε προϊόν, σε χιλιάδες μετρικούς τόννους.  4. Χώρα στην οποία τα εισαγόμενα προϊόντα πετρελαίου διυλίσθηκαν ή πρόκειται να διυλισθούν.  5. Όνομα και διεύθυνση της έδρας των συμβαλλομένων.  6. Για όλες τις εισαγωγές που πραγματοποιούνται βάσει συμβάσεων παραδόσεως διαρκείας ανώτερης από ένα έτος:  ι) διάρκεια της συμβάσεως- ιι) ημερομηνία λήξεως- ιιι) ποσότητα ανά χώρα στην οποία τα προϊόντα πετρελαίου διυλίσθηκαν ή πρόκειται να διυλισθούν.